2020. gada 5. jūnijā Rīkojums Nr. 304

Rīgā (prot. Nr. 38 6. §)

**Par valsts nekustamā īpašuma Kr. Valdemāra ielā 21, Rēzeknē, pārdošanu**

1. Saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu, kā arī likuma "Par valsts budžetu 2020. gadam" 44. panta pirmo un otro daļu atļaut Iekšlietu ministrijai pārdot izsolē valsts nekustamo īpašumu (nekustamā īpašuma kadastra Nr. 2100 005 0526) – zemes vienību (zemes vienības kadastra apzīmējums 2100 005 0526) 853 m2 platībā un divas būves (būvju kadastra apzīmējumi 2100 005 0526 001 un 2100 005 0526 002) – Kr. Valdemāra ielā 21, Rēzeknē, kas ierakstīts zemesgrāmatā uz valsts vārda Iekšlietu ministrijas personā.

2. Pircējs par šā rīkojuma 1. punktā minēto nekustamo īpašumu maksā *euro*.

3. Iekšlietu ministrijai nodot pircējam šā rīkojuma 1. punktā minēto nekustamo īpašumu 30 dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.

Ministru prezidents A. K. Kariņš

Iekšlietu ministrs S. Ģirģens